หลังจากที่ได้รีวิวร้าน I-Ya Yakiniku ไปแล้วเมื่อเดือนก่อน นิวคุงก็ได้แวะไปกินอีกรอบหนึ่งเมื่อเร็วๆนี้ เลยถ่ายรูปเอามารีวิวอีกซักรอบเลย
ร้าน I-Ya Yakiniku เป็นร้านขายอาหารญี่ปุ่น สไตล์ปิ้งย่าง ที่ขายเป็นจานๆ มีเมนูให้เลือกกินอย่างหลากหลายเลย
โดยร้านนั้นจะเป็นร้านแบบง่ายๆ สบายๆ เป็นร้านคล้ายลักษณะแผงลอย มีที่นั่งกินอยู่ริมถนน อากาศไม่ร้อนและเย็นสบายมาก

เมนูของกินปิ้งย่างของร้านก็มีให้เลือกกินเยอะเลย ทั้งเมนูเนื้อหมู ไก่ วัว ปลาหมึก ปลาซาบะ กุ้งแม่น้ำ และอื่นๆอีกมากให้เลือกกินกัน
ราคาต่อจานเริ่มต้นก็แค่ 39 บาทเท่านั้น 

วันนี้นิวคุงได้สั่งเนื้อและเห็ดกินไปตามนี้
1. เห็ดออรินจิ หั่นมาเป็นชิ้นยาวและมีความหนาในตัว กินแล้วได้ความหนึบหนับและความหวานเห็ดจางๆ กินได้เรื่อยๆ
2. เนื้อติดมัน สำหรับเมนูนี้ก็ยังอร่อยไม่เปลี่ยนแปลง คือปิ้งแล้วมีความหวานมันอร่อยอยู่ในตัว เนื้อนุ่มอร่อย กินคู่กับน้ำจิ้มอร่อยเข้ากัน
3. เนื้อลายมัน เนื้อลายนี้เป็นเมนูโปรดที่ผมต้องสั่งกินเป็นประจำ เนื้อลายที่มีลายมันแทรกอยู่ด้านใน กินแล้วได้รสหวานมันอร่อย เนื้อนุ่มหวานมัน กินแล้วฟินเลยทีเดียว

สรุปโดยรวม (เต็ม 10)
ให้ 8 คะแนนครับ รสชาติเนื้อย่างอร่อย กินได้เรื่อยๆ

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  17 / 4 / 57
